EkBass/fiwiki-20250220-pages-articles huggingface dataset:
Rickson Mansiamina

Luyindula Rickson Mansiamina (s. 9. heinäkuuta 1997) on ruotsalainen jalkapalloilija, joka edustaa Veikkausliigassa pelaavaa Helsingin IFK:ta lainalla kotimaansa AIK:sta. Pelipaikaltaan Mansiamina on laitahyökkääjä.http://hifkfotboll.fi/kaksi-aikn-pelaajaa-hifkn-testiin/ Mansiamina on edustanut juniorina sekä Hammarby IF:ää että AIK:ta. Vuonna 2016 hän teki debyyttinsä AIK:in edustusjoukkueessa Ruotsin cupin ottelussa.http://www.elitefootball.com/player/rickson-mansiamina/35234 Huhtikuussa 2016 Mansiamina siirtyi testijakson jälkeen lainasopimuksella Suomen Veikkausliigan Helsingin IFK:hon.http://hifkfotboll.fi/rickson- mansiamina-siirtyy-lainasopimuksella-aiksta-hifkn-riveihin/ == Lähteet == Luokka:Ruotsalaiset jalkapalloilijat Luokka:Vuonna 1997 syntyneet Luokka:Elävät henkilöt
Camarguenkarja

Camarguenkarja on väriltään musta nautakarjarotu. Se elää nimensä mukaisesti Ranskan Provence-Alpit-Rivieran alueella, Rhônejoen suistossa sijaitsevalla Camarguen kosteikkoalueella. Rotua käytetään pääasiassa lihan tuottoon, härkätaisteluihin ja perinnemaiseman ylläpitoon. Camarguenkarjan naudat ovat pienikokoisia. Sonnit ovat 125 senttimetriä korkeita painon ollessa 400 kilogrammaa. Lehmien korkeus on 115 senttimetriä ja paino 250 kilogrammaa. Väriltään camarguenkarja on musta tai joskus tummanruskea. Sen sarvet ovat harmaat ja kärjistä tummat. Rotua on alun perin kasvatettu pääasiassa härkätaisteluihin. Rodun maidon tuotto on huono ja sitä käytetään pääasissa lihantuottamiseen. Sillä on myös merkitystä suiston perinteisen maiseman ylläpitämisessä kun se pitää aluskasvillisuutta kurissa laiduntaessaan. Perinteistä camarguenkarjaa on jäljellä noin 5 000 yksilöä. Perinteiset ranskalaiset härkätaistelut, la course Camarguaise, joita järjestetään esimerkiksi Arlesin roomanajalta peräisin olevalla amfiteatterissa ovat verettömiä. Samoja härkiä käytetään uudestaan taisteluissa ja hyvä härkä voi taistella 10 vuotta. Huonot taisteluhärät päätyvät teuraaksi. Niissä matadorin tai raseteurin pitää taistelussa ottaa härän sarvien väliin laitettu nauha pois. Yhden ottelun kesto on 15 minuuttia. == Katso myös == * Camarguenhevonen == Lähteet == == Aiheesta muualla == * * * Luokka:Nautarodut
Minus One

Minus One on vuonna 2009 perustettu kyproslainen rock-yhtye. Yhtyeen muodostavat laulaja Francois Micheletto, kitaristi Harrys Pari, kitaristi ja laulaja Konstantinos Amerikanos, basisti Antonis Loizides ja rumpali Christopher Ioannides. Yhtye aloitti uransa cover- yhtyeenä.http://www.eurovision.tv/page/history/year/participant- profile/?song=33523 Minus One julkaisi ensimmäisen singlensä, Shinen, vuonna 2015. Kappale sijoittui Kyproksen euroviisukarsinnassa kolmanneksi. Minus One valittiin marraskuussa 2015 edustamaan Kyprosta vuoden 2016 Eurovision laulukilpailussa Tukholmassa.http://www.eurovision.tv/page/news?id=minus_one_to_represent_cyprus_in_2016 Helmikuussa 2016 heidän kappaleekseen euroviisuissa valittiin Alter Ego.http://www.eurovision.tv/page/news?id=cyprus_minus_one_present_alter_ego == Diskografia == Singlet * Shine (2015) * Alter Ego (2016) == Lähteet == == Aiheesta muualla == Luokka:Kyproslaiset yhtyeet Luokka:Kyproksen euroviisuedustajat Luokka:Vuoden 2016 euroviisuedustajat
Kikkoman

on japanilainen yritys, joka valmistaa muun muassa soijakastiketta, miriniä, shōchūa ja sakea. Yritys perustettiin vuonna 1917 Nodan kaupungissa Chiban prefektuurissa, kun jo 1600-luvulta asti toiminnassa olleet Mogin ja Takanashin perheyritykset yhdistyivät. ”Kikko” tarkoittaa japanin kielessä kilpikonnan kilpeä, ja ”man” merkitsee lukua 10 000\. Kilpikonna symboloi japanilaisessa kulttuurissa onnea, vaurautta ja kestävyyttä, ja se elää legendan mukaan 10 000 vuotta.Nimi on enne Kikkoman.fi. Kikkomanin soijakastike on maailman markkinajohtaja alallaan.Japanista kaikkialle maailmaan Kikkoman.fi. Hollantiin vuonna 1997 perustettu tehdas sekä kahdeksan muuta tehdasta Aasiassa ja Yhdysvalloissa tuottavat noin 400 miljoonaa litraa soijakastiketta vuosittain.Tuotantoa ympäri maapalloa Kikkoman.fi. Yrityksen hallituksen puheenjohtaja on Yuzaburo Mogi (s. 1935), joka oli aiemmin toimitusjohtajan asemassa. Kikkoman on myös Japanin keisarillisen hovin virallinen soijakastikkeen toimittaja. ==Lähteet== == Aiheesta muualla == Luokka:Japanilaiset teollisuusyritykset Luokka:Japanilaiset elintarvikeyhtiöt Luokka:Elintarvikealan tuotemerkit Luokka:Japanilaiset pörssiyhtiöt Luokka:Berner
Suomen kemianteollisuus

thumb|Kemiran tehdas Oulun Takalaanilassa. Suomen kemianteollisuus on teollisuudenala Suomessa, johon kuuluvat esimerkiksi petrokemia (öljynjalostus), maatalouskemikaalit kuten lannoitteet ja torjunta-aineet, lääkeaineteollisuus, maaliteollisuus ja muoviteollisuus. Vuonna 2014 Suomen ulkomaankaupan arvosta kemianteollisuuden osuus oli 23 prosenttia. Kemianteollisuus oli suurin yksittäinen vientisektori. Kemianteollisuuden tuotannon arvo vuonna 2014 oli yhteensä noin 19,7 miljardia euroa, ja se vastasi noin neljänneksen Suomen teollisuuden kokonaistuotannosta. Suomen suurimpia kemianteollisuuden yhtiöitä ovat öljynjalostaja Neste, rengasvalmistaja Nokian Renkaat ja muovivalmistaja Borealis Polymers. Kemirasta on yritysjärjestelyjen kautta irronnut osia kuten maalitehdas Tikkurila, maalin väriaineita valmistava CPS Color ja titaanidioksidia Porin tehtaassa tuottava Huntsman Corporation. Lannoitevalmistaja Kemira Growhow myytiin norjalaiselle Yaralle vuonna 2008. Kemianteollisuus työllistää Suomessa noin 35 000 henkeä (v. 2014). Eniten työllistävät toimialat ovat muovituotteet, peruskemikaalit ja lääkkeet. == Katso myös == * Kemianteollisuus (järjestö) == Lähteet == == Aiheesta muualla == * http://www.kemianteollisuus.fi/fi/ *
Arkhamin mielisairaala

Arkhamin mielisairaala ()Morrison, Grant (w), McKean, Dave (a), Saladino, Gaspar (let). tai yksinkertaisesti vain Arkham on kuvitteellinen psykiatrinen sairaala, joka esiintyy yhdysvaltalaisen DC Comicsin julkaisemissa sarjakuvissa, pääasiassa Batman-tarinoissa. Lukuisat Batmanin viholliset (kuten Jokeri, Myrkkymuratti, Arvuuttaja, Kaksinaama, Linnunpelätin, Killer Croc, Savinaama, Hullu Hatuntekijä, Pakkasherra ja Harley Quinn) ovat olleet potilaana Arkhamissa ja myös paenneet sieltä. == Muissa medioissa == Arkham on olennainen osa Batmanin seikkailuja, ja se on ollut mukana myös muissa medioissa kuin sarjakuvalehdissä. === Televisiossa === * Barry Allen mainitsee Arkhamin The Flash -televisiosarjan jaksossa. === Elokuvissa === * Batman Forever -elokuvassa Arkham nähtiin elokuvan lopussa. Alun perin mukana oli myös kohtaus, jossa Kaksinaama pakenee Arkhamista elokuvan alussa, mutta se leikattiin lopulta pois. * Elokuvassa Batman & Robin Arkham nähdään monesti. * Elokuvassa Batman Begins Arkham esiintyy paljon isommassa roolissa kuin aiemmin. Jonathan Crane (tunnetaan myös Linnunpelättimenä) käyttää esimerkiksi Arkhamin vesiputkistoa pelkokaasun levittämisessä Gothamin vesiin. * Harvey Dent, Batman ja Alfred mainitsevat Arkhamin ohimennen Batman Beginsin jatko- osassa Yön ritari, mutta asiaa ei käsitellä sen enempää. * Yön ritarin paluussa mainitaan, että kaikki Arkhamin potilaat (Jokeria lukuun ottamatta) siirrettiin Blackgaten vankilaan Harvey Dentin kuoleman vuoksi. * Batman v Superman: Dawn of Justicen Ultimate Editionissa Batman paljastaa vankilassa istuvalle Lex Luthorille järjestäneensä tälle siirron Arkhamiin. * Arkham esiintyy Suicide Squadin takaumakohtauksissa. * Elokuvassa Joker päähenkilö Jokeri käy varastamassa Arkhamista äitinsä potilastiedot ja myöhemmin hänet passitetaan sinne jäätyään kiinni useiden ihmisten murhaamisesta ja osallisuudestaan Gothamin levottomuuksiin. === Videopeleissä === * Arkham on ensimmäinen kenttä SNES-peli Batman Foreverissä. * Arkham on yksi pelin tasoista Batman Begins -elokuvaan perustuvassa pelissä. * Arkham toimii vihollisten päämajana Lego Batman: The Video Gamessä, kun taas Lepakkoluola sankareiden. * Batman: Arkham Asylum sijoittuu kokonaan Arkhamiin, jonka vallan Jokeri kaappaa. * Arkham esiintyy myös pelissä DC Universe Online. * Batman: Arkham Cityssä (jatko-osa Batman: Arkham Asylumille), Arkham ja Blackgate on siirretty Gothamin keskusalueelle Quincy Sharpin toimesta. * Arkham esiintyy pelissä Lego Batman 2: DC Super Heroes, jossa Lex Luthor vapauttaa Jokerin saadakseen apua synteettisen kryptoniitin luomisessa presidenttikampanjan onnistumiseksi. Tämän vuoksi myös muut Arkhamin potilaat pääsevät karkuteille. * Arkham on pelattava taso tappelupelissä Injustice: Gods Among Us. Se sisältää myös muita vihollisia, jotka aiheuttavat vahinkoa pelaajille siirtymissä. * Arkham mainitaan Batman: Arkham Originsissa (esiosa Batman: Arkham Asylumille). * Jason Todd viittaa Arkhamiin Batman: Arkham Knight -pelissä. == Lähteet == Luokka:DC Comics Luokka:Kuvitteelliset rakennukset ja rakennelmat
If I Were Sorry

If I Were Sorry () on ruotsalaisen laulajan Fransin kappale, jolla hän edusti Ruotsia vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Fredrik Andersson, Michael Saxell, Oscar Fogelström ja Frans itse.http://www.eurovision.tv/page/history/year/participant- profile/?song=33413 Frans valittiin Ruotsin euroviisuedustajaksi maaliskuussa 2016.http://www.eurovision.tv/page/news?id=frans_wins_melodifestivalen_in_sweden Hän selviytyi suoraan finaaliin Ruotsin ollessa kilpailun isäntämaa. Siellä kappale keräsi 261 pistettä ja sijoittui viidenneksi. == Lähteet == Luokka:Ruotsin euroviisuedustuskappaleet Luokka:Vuoden 2016 euroviisuedustuskappaleet
Kaupan ala Suomessa

Kaupan ala on tavaroiden ostoon ja myyntiin keskittynyt toimiala, joka koostuu vähittäis- ja tukkukaupasta. Tukkukaupan asiakkaana ovat yritykset, kun taas vähittäiskaupan kohderyhmänä ovat kuluttajat. Tukkukaupat myyvät tuotteita sekä vähittäiskaupalle edelleen välitettäväksi, mutta myös tuotteen loppukäyttäjille kuten teollisuudelle ja muille yrityksille. Päivittäistavaroiden vähittäiskaupan arvo Suomessa vuonna 2014 oli noin 16,7 miljardia euroa. Suomalaiselle päivittäistavarakaupalle on ominaista ketjuuntuminen sekä hankinnan ja logistiikan keskittyminen. Vuonna 2015 S-ryhmän markkinaosuus oli 45,9 %, K-ryhmän 32,7 %ja Lidlin 9,0 % Päivittäistavaroiden myynti on keskittynyt suuriin myymälöihin. Yli tuhatneliöisten myymälöiden markkinaosuus on yli 60 %. Kauppa on elinkeinoelämän suurin työllistäjä. Vuonna 2013 alalla oli noin 123 000 suomalaista, tosin sittemmin alan työllisyys on vähentynyt selvästi. Työttömyys ja varsinkin nuorten työttömyys ovat kaupan alalla viime vuosina kasvaneet selvästi. Kauppa on suurin alle 25-vuotiaiden nuorten työllistäjä, ja kaupan heikko työllisyyskehitys osuu kipeimmin juuri nuoriin.Talouspolitiikka ei saa kuristaa kotimarkkinoita Kaupan liitto Alalle tyypillistä on sesongit ja ruuhkahuiput, jolloin palkataan tilapäistä työvoimaa.Kaupan ala Keski-Suomen elinkeino-, liikenne- ja ympäristökeskus == Katso myös == * Kaupan alan koulutus Suomessa == Lähteet == Suomi Luokka:Suomen talous
Takomo

Takomo voi tarkoittaa: * metallin taontaan tarkoitettu paja tai tehdas * Takomo-studio, musiikkistudio Helsingissä * Teatteri Takomo, teatteri Helsingissä
Reitkallin puutarhakoulu

Reitkallin puutarhakoulu tai Reitkallin puutarhurikoulu oli vuosina 1898–1991 Sippolassa ja Vehkalahdella toiminut suomalainen puutarhakoulu.Arkistolaitos VAKKA-arkistotietokanta : Arkistonmuodostaja: Reitkallin Puutarhurikoulu Koulu oli Suomen ainoa pelkästään naispuutarhureita kouluttanut puutarha-alan ammattikoulu. Rahapula uhkaa lopettaa vanhan puutarhurikoulun, Helsingin Sanomat 30.7.1965 Koulun perustajat olivat rouva Alma Forstén (o.s. Lönnroth) ja hänen puolisonsa eversti Lennart Forstén. Koulu toimi aluksi vuoden 1897 ajan Forsténien kodissa Liikkalan kartanossa, josta se siirrettiin Sippolan hoviin vuonna 1898. Sippolasta se siirrettiin edelleen vuonna 1906 Reitkallin kartanoon Vehkalahdelle. Koulu sai valtionapua toimintaansa vuoteen 1933 saakka. Tämän jälkeen koulun toiminnan rahoituksesta huolehti maaliskuussa 1933 perustettu Reitkallin Puutarhakoulun Osakeyhtiö. Koulua yritettiin vielä saada valtion hoitoon 1963 ja 1964, mutta tämä hanke ei onnistunut. Koulu oli 1960-luvulla kaksivuotinen, ja sinne otettiin vuosittain 16 uutta oppilasta. Reitkallin koulutila oli kooltaan 91 hehtaaria, josta viljeltyä oli 37 hehtaaria ja puutarhaa 7 hehtaaria. Koulussa oli puutarhaopetuksen ohella myös kauppapuutarha-alalle valmistava puutarha-alan liikelinja. Puutarhakoulun toiminta päättyi 1. tammikuuta 1991, kun Reitkallin Puutarhakoulun Osakeyhtiö lakkautettiin. == Kirjallisuutta == * Sippolan puutarha- ja maatalouskoulu - Reitkallin puutarhakoulu 1898-1932 ; kirj. Katri Lagerblad ja Aino Nieminen. Sippolan puutarha- ja maatalouskoulu - Reitkallin puutarhakoulu, Hamina 1948. == Lähteet == == Aiheesta muualla == * Reitkallin Puutarhakoulu Osakeyhtiö (porssitieto.fi) Luokka:Suomalaiset maatalousalan oppilaitokset Luokka:Haminan oppilaitokset Luokka:Entiset suomalaiset oppilaitokset
Anophthalmus hitleri

Anophthalmus hitleri () on sokea luolissa elävä kovakuoriaislaji, jota esiintyy vain viidessä kosteassa luolassa Sloveniassa.Being a beetle is probably not easy. Even less so, when you're named after Adolf Hitler Viitattu 11.6.2006. Archive.org A. hitleri on muiden maakiitäjäisten tapaan petoeläin, ja sen aikuisten ja toukkien uskotaan saalistavan pienempiä luolaeläimiä. == Nimi == Kovakuoriaisen tieteellinen nimi tulee saksalaiselta keräilijältä Oscar Scheibeliltä, jolle myytiin yksilö siihen aikaan dokumentoimatonta lajia vuonna 1933. Lajin nimi omistettiin Adolf Hitlerille, josta oli juuri tullut Saksan valtakunnankansleri. Suvun nimi Anophthalmus tarkoittaa ”silmätöntä”, joten lajin koko nimi tarkoittaa ”Hitlerin silmätöntä”. Hitler pani merkille saamansa kunnianosoituksen ja lähetti Scheibelille kiitoskirjeen. Vahvasta poliittisesta merkityksestä huolimatta taksonomiseen perinteeseen kuuluu ettei lajin tieteellistä nimeä vaihdeta, lukuun ottamatta uskonnollisia nimiä, joita ei pitäisi antaa alun perinkään. Lajilla ei ole erityisen huomattavia piirteitä kuten loisteliaita värejä tai tuntosarvia, ja Hitler-muistojen keräilijät ja kovakuoriaiskeräilijät salametsästävät sitä pelkästään sen nimen vuoksi.Entomologische Blätter 33: 438 Tämän vuoksi laji on vaarassa kuolla sukupuuttoon. == Populaarikulttuurissa == A. hitlerin kuvitteellinen versio (jota esiintyy Puolassa ja jolla on hakaristin muotoinen kuvio peitinsiivessään) on tärkeä osa Ned Beaumanin romaanin Boxer, Beetle juonta. Beaumanin kirjan päähenkilö Philip Erskine oli Scheibelin innoittama. == Lähteet == Luokka:Adolf Hitler Luokka:Petokuoriaiset
Hiekkala

Hiekkala voi tarkoittaa: * Eero Hiekkala (ent. Hoffrén, 1893–1942), toimittaja * Heikki Hiekkala (1952–1986), kosketinsoittaja * Lassi Hiekkala (aiemmin Lauri Hoffrén, 1888–1951), toimittaja ja kansanedustaja, Eero Hiekkalan veli.
Euran Pirtti

Euran Pirtti on Euran kirkonkylässä sijaitseva entinen nuorisoseurantalo, joka on kulttuurihistoriallisesti arvokas rakennus. Sen on suunnitellut Jalmari Karhula vuonna 1908 ja rakennus edustaa tyyliltään kansallisromanttista jugendia. Karhula suunnitteli myös Euran Pirtin sisustuksen ja kalusteet. == Historia == Se rakennettiin nuorisoseuran taloksi, jossa tarjottiin erilaista harrastustomintaa. Pirtissä harjoitettiin 1920- ja 1930-luvuilla suojeluskuntatoimintaa. Kun toiminta hiipui Pirtissä 1960-luvulla, aiheuttivat taloudelliset vaikeudet talon rappeutumisen. Pirtin pelastamiseksi se myytiin 1970-luvulla Helsingin Seurasaareen, mutta korkeat siirtokustannukset katkaisivat hankkeen etenemisen. Pirtti palautettiin euralaisille, jotka innostuivat sen kunnostamisesta ja perustivat Kotiseutuyhdistys Euran Pirtti ry:lle. Kunnostushanke toteutettiin vuosina 1983–1984 seuraten Karhulan alkuperäisiä piirustuksia. Euran Pirtti toimii juhla- ja näyttelytilana. == Lähteet == == Aiheesta muualla == * Verkkosivut: Euran Pirtti Luokka:Euran rakennukset ja rakennelmat Luokka:Seurantalot
Dani Sánchez

Daniel ”Dani” Sánchez Andrades (s. 11. lokakuuta 1984 Málaga, Espanja) on espanjalainen jalkapalloilija. Pelipaikaltaan Sánchez on hyökkäävä keskikenttäpelaaja. Sánchez on Málaga CF:n kasvatti. Miesten tasolla hän aloitti uransa Espanjan alasarjoissa edustaen Alhaurinoa (2003–2004), Bazaa (2004–2005) sekä Real Betisin (2005–2006) ja Real Murcian (2006–2009) kakkosjoukkueita. Kesällä 2009 Sánchez siirtyi Skotlannin mestaruussarjaan Inverness Caledonian Thistleen, jossa hän teki kaudella 2009–2010 neljä maalia 32 ottelussa joukkueen voittaessa sarjan ja noustessa Skotlannin valioliigaan.Dani Sánchez Soccerway-sivustolla Pääsarjatasolla Sánchez pelasi ensimmäisen ottelunsa 22. elokuuta 2010, kun Inverness Caledonian Thistle voitti Dundee Unitedin vieraissa 4–0. Yhteensä hän pelasi kaudella 2010–2011 yhdeksän liigaottelua ja teki yhden maalin – 22. tammikuuta 1–1-tasapeliin päättyneessä kotiottelussa Hamilton Academicalia vastaan. Kaudet 2011–2012 ja 2012–2013 Sánchez edusti A-Leaguessa pelaavaa uusiseelantilaista Wellington Phoenixia. Ensimmäisellä liigakaudellaan hän teki kolme maalia 25 ottelussa ja toisella kaksi maalia 16 ottelussa. Syyskaudella 2013 Sánchez pelasi Tuen Munissa yhdeksän Hongkongin valioliigan ottelua ja teki niissä yhden maalin. Kaudella 2015 Sánchez pelasi NASL-sarjassa Fort Lauderdale Strikersissa 25 sarjaottelua ja teki yhden maalin. Huhtikuussa 2016 Sánchez teki sopimuksen Suomen Ykkösessä pelaavan Jazzin kanssa.Dani Sanchez FC Jazzin keskikentälle Hän teki Ykkösen kaudella 2016 yhdeksän maalia 22 ottelussa ja oli joukkueensa paras maalintekijä. == Lähteet == Luokka:Espanjalaiset jalkapalloilijat Luokka:Vuonna 1984 syntyneet Luokka:Elävät henkilöt
Val-de-Grâcen kirkko

Val-de-Grâcen kirkko on barokkityylinen kirkko Pariisin keskustassa, 5. arrondissementin alueella. Kirkko kuului alun perin osana Val-de-Grâcen nunnaluostariin, joka on nykyään Ranskan armeijan sotilassairaala. Kirkon rakennutti Ranskan kuningatar Anna Itävaltalainen lahjana Pariisin silloisessa esikaupungissa Saint-Jacquesissa toimineelle benediktiiniläiselle nunnaluostarille sen kunniaksi, että hän oli yli 20 vuoden avioliiton jälkeen synnyttänyt puolisolleen, kuningas Ludvig XIII:lle perillisen. Tuleva kuningas Ludvig XIV laski itse kirkon peruskiven vuonna 1645. Kirkon suunnitteli kuuluisa arkkitehti François Mansart,Kaupunkikirjat: Pariisi (suom. Ilkka Rekiaro), s. 173. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. ja arkkitehti Jacques Lemercier viimeisteli suunnitelmat. Kuningatar Annan toiveesta kirkko pyhitettiin Neitsyt Marialle. Julkisivun päätykolmiossa lukee latinaksi iesu nascenti virginiq. matri (”Jeesus syntyi neitseellisestä äidistä”).L'église du Val de Grâce Paris1900. Viitattu 13.4.2016. Kirkkoon on haudattu 27 Ranskan kuningasperheen jäsentä. Luostari muutettiin sotilassairaalaksi Ranskan vallankumouksen jälkeen vuonna 1796. Kirkon lyijy- ja kultakupoli on 41 metriä korkea ja halkaisijaltaan 19 metriä. Se kuuluu Pariisin maamerkkeihin. Kupolin sisäkatossa on Pierre Mignardin maalaama kattofresko, johon on kuvattu 200 eri hahmoa kolme kertaa luonnollista kokoa suurempina. Kirkon kaksikerroksinen korinttilaistyylinen fasadi on myös runsaasti koristeltu ja sen edessä on aidattu kunniapiha.Martina Padberg: Taide & Arkkitehtuuri: Pariisi (suom. Tapani Kilpeläinen), s. 302–303. Tandem Verlag (h. f. ullmann) 2007. Alkuteos Kunst & Architektur Paris. Fasadin esikuvana toimi Firenzen Santa Maria Novella. ==Lähteet== ==Aiheesta muualla== Luokka:Pariisin kirkot
Futaba Channel

Futaba Channel (ふたば(双葉)☆ちゃんねる Futaba Channeru, kirjaimellisesti ”kaksilehtinen kanava/kahden lehden kanava”) tai lyhyesti Futaba on suosittu japanilainen kuvafoorumi. Sen perusti tuntematon henkilö vuonna 2001, kun 2channel oli vaarassa sulkeutua. Futaba on toiminut tärkeänä osana japanilaista internet- kulttuuria. Lisäksi se on toiminut maailman ensimmäisen ja suurimman englanninkielisen kuvafoorumin, 4chanin inspiraation lähteenä. Futabaa pidetään yleisesti maailman ensimmäisenä chan-tyyppisenä kuvafoorumina. Se sisältää noin 60 keskustelualuetta, joista kolme on ”oekaki” -alueita sekä 40 tekstilautaa. Aihealueita ovat muun muassa henkilökohtaiset ongelmat, roskaruoka, urheilu, rāmen ja pornografia.2chan.net Lisäksi sivustolla on alue, jonne voi ladata muun muassa PDF- ja ZIP- tiedostoja. Sivustolle voi lisätä sisältöä vain japanilaisista IP-osoitteista. Japanin ulkopuolella sivusto tunnetaan sen osoitteen vuoksi myös nimellä 2chan. ==Katso myös== *4chan *2channel ==Lähteet== Luokka:Keskustelupalstat Luokka:Kuvafoorumit Luokka:Japanilaiset verkkosivustot
Younghearted

Younghearted on keväällä 2015 perustettu suomenkielistä popmusiikkia soittava yhtye. Yhtyeeseen kuuluvat Reeta Huotarinen, Emil Korkiakoski ja Atte Ranta. == Ura == Yhtyeen jäsenet tapasivat toisensa jo kouluaikoina Mäkelänrinteen urheilulukiossa, jossa he opiskelivat samaan aikaan. Korkiakoski on entinen SM-tason golffaaja (tasoitus 0), Ranta pelasi HIFK:ssa maalivahtina jalkapalloa aina nuorten maajoukkuetta myöten ja Huotarinen pelasi jalkapalloa PK-35:ssä. Yhtye oli alun perin aikeissa julkaista musiikkiaan englanniksi laulettuna, mutta päätyivät kuitenkin julkaisemaan ensimmäisen kappaleensa suomen kielellä. Ensimmäinen single ”Hyvä näin” julkaistiin 22. toukokuuta 2015 pienen 325 Media -levy-yhtiön kautta. Toisen singlensä, ”Hetkeksi”, yhtye julkaisi 5. elokuuta 2015. Kappale nousi seuraavan syksyn aikana muun muassa kolmeksi viikoksi Suomen singlelistalle ja se lisättiin YleX-radiokanavan soittolistalle. Single sai vielä loppuvuodesta kultalevyn, kun sitä oli striimattu yli kaksi miljoonaa kertaa. Yhtye julkaisi esikoisalbuminsa, Nuorisydän, 29. huhtikuuta 2016. Se nousi ensimmäisellä listaviikollaan Suomen virallisen albumilistan 15:nneksi. Yhtye sai albumista kultalevyn syyskuussa 2016 sen ylitettyä 10 miljoonan suoratoistokuuntelun rajan. Younghearted solmi ensimmäisen levytyssopimuksensa 325 Median kanssa alkuvuodesta 2015. Saman vuoden joulukuussa yhtye aloitti yhteistyön myös Universal Musicin kanssa. Joulukuussa 2016 yhtye kertoi solmineensa uuden levytyssopimuksen Warner Music Finlandin kanssa. Ensimmäinen albumi, Vapaa, Warnerin alaisuudessa julkaistiin kesäkuussa 2019. Yhtye kilpaili vuoden 2022 Uuden Musiikin Kilpailussa kappaleellaan ”Sun numero”. == Diskografia == === Albumit === Nimi Julkaisutiedot Lista Myynti Albumilista Nuorisydän *Julkaistu: 29. huhtikuuta 2016 *Formaatti: CD / digitaalinen *Levy-yhtiö: 325 Media / Universal Music #15 kultalevy Vapaa *Julkaistu: 7. kesäkuuta 2019 *Formaatti: LP / digitaalinen *Levy-yhtiö: Warner Music Finland #11 Rakkaus on kaikki, mitä me tarvitaan *Julkaistu: 30. syyskuuta 2019 *Formaatti: *Levy-yhtiö: Warner Music Finland === EP:t === Nimi Julkaisutiedot Nuorisydän Remix *Julkaistu: 8. syyskuuta 2016 *Formaatti: digitaalinen lataus *Levy-yhtiö: 325 Media === Singlet === Nimi Vuosi Listasijoitukset Albumi Single- lista Radio- lista ”Hyvä näin” 2015 – – Nuorisydän ”Hetkeksi” 15 95 ”Jos sä oot mun” – 98 ”Tässä ja nyt” 2016 – 99 ”Nukkumaan” – – ”Vaikeeta” 2017 – – Vapaa ”Beijos” 2018 – – ”Hullaannun” – – ”Enkeli” 2019 – – ”Sun numero” 2022 3 17 ”Silloin” – – ”Sulatan sun jään” – – === Musiikkivideot === * Hyvä näin * Hetkeksi * Halaa * Jos sä oot mun * Nukkumaan == Lähteet == Luokka:Suomalaiset popyhtyeet
Prana

Prana on hindulaisessa filosofiassa ja joogafilosofiassa elämänvoima, joka kiertää kehon energiakanavissa, nadeissa. Joogit pyrkivät ohjailemaan pranaa ja vapauttamaan sen tukoksia pranayamalla eli säätelemällä ja pitkittämällä hengitystään. ==Lähteet== Luokka:Vitalismi Luokka:Hindulainen filosofia Luokka:Jooga
Saint-Séverinin kirkko

Saint-Séverinin kirkko on keskiaikainen kirkko Pariisin Latinalaiskorttelissa, 5. arrondissementin alueella. Kirkko on saanut nimensä 500-luvulla eläneen erakon, pyhän Severinus Pariisilaisen mukaan. Hän tiettävästi asui tällä seudulla ja suostutteli frankkien kuninkaan Klodvigin pojanpojan Clodoaldin ryhtymään papiksi.Kaupunkikirjat: Pariisi (suom. Ilkka Rekiaro), s. 152. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. Ensimmäinen kirkko rakennettiin paikalle jo Severinuksen elinaikana 500-luvulla, mutta se tuhoutui myöhemmin normannien hyökkäyksessä. Nykyisen kirkon rakentaminen aloitettiin 1200-luvulla Filip II:n aikana ja sitä laajennettiin 1300-luvulla.L'église Saint Séverin Paris1900. Viitattu 13.4.2016. Suuri osa kirkosta tuhoutui tulipalossa satavuotisen sodan aikana vuonna 1448, mutta se rakennettiin pian entistä ehommaksi arkkipiispa Guillaume d’Estoutevillen aloitteesta.Construction of the Gothic Church Saint- Séverinin seurakunta. Viitattu 13.4.2016. Sivukappelit on rakennettu vuosina 1498–1520. Kirkkoon lisättiin toinen sakaristo vuonna 1643 ja hoviarkkitehti Jules Hardouin-Mansartin suunnittelema ylimääräinen kappeli vuonna 1673. Ludvig XIV:n serkku Montpensierin herttuatar otti kirkon vuonna 1684 suojelukseensa ja kustansi kuorin uudistustyöt. Muutostyöt suunnitteli Charles Le Brun. Saint-Séverin on liekkigotiikan täydellinen ilmentymä. Runsaasti koristeltu kirkko on viisilaivainen ja pitkästä rakennusajastaan huolimatta arkkitehtonisesti yhtenäinen. Erityisesti kaksinkertainen kuorikäytävä on sisältä näyttävä monimutkaisten holvirakennelmiensa ansiosta.Martina Padberg: Taide & Arkkitehtuuri: Pariisi (suom. Tapani Kilpeläinen), s. 269. Tandem Verlag (h. f. ullmann) 2007. Alkuteos Kunst & Architektur Paris. Saint- Séverinin tornissa on Pariisin vanhin tornikello vuodelta 1412. Kirkon pihalla on keskiaikainen luukammio eli katettu joukkohauta, jossa vainajien luut on sijoitettu kattoristikkoon. Kirkkomaalla suoritettiin vuonna 1474 eräälle kuolemaantuomitulle vangille maailman ensimmäinen sappikivileikkaus. Koska vanki suostui vapaaehtoisesti leikkaukseen ja selvisi hengissä, kuningas Ludvig XI armahti ja palkitsi hänet. ==Lähteet== ==Aiheesta muualla== *Seurakunnan kotisivu Luokka:Pariisin kirkot
Totally Driven

Totally Driven on brittiläisen hard rock -yhtye Uriah Heepin kokoelma-albumi, joka julkaistiin vuonna 2015. Albumi koostuu yhtyeen vanhempien kappaleiden uudelleen nauhoiteituista versioista. Alun perin albumi julkaistiin jo vuonna 2001 nimellä Remasters, mutta kyseisen version painatus lopetettiin hyvin nopeasti.Totally Driven -albumin takakannen tekst Albumin kappaleet nauhoitettiin valmistautumisena yhtyeen Acoustically Driven -ja Electrically Driven -konsertteja varten. == Kappaleet == === CD 1 === # # # # # # # # # # # # # # === CD 2 === # # # # # # # # # # # # # == Kokoonpano == * Bernie Shaw – laulu * Mick Box – kitara ja laulu * Trevor Bolder – bassokitara ja laulu * Phil Lanzon – kosketinsoittimet ja laulu * Lee Kerslake – rummut ja laulu Albumin sisäkannen teksti == Arvostelut == * Classic Rock Revisited: BClassic Rock Revisited * Hallowed.se: 5/7Hallowed.se * That Devil Music: BThat Devil Music == Lähteet == Luokka:Uriah Heepin kokoelma-albumit Luokka:Vuoden 2015 kokoelma-albumit
Saint-Julien-le-Pauvre

thumb|Saint-Julien-le-Pauvren julkisivu. thumb|Pohjoissivu. Saint-Julien-le- Pauvre on yksi Pariisin vanhimmista kirkoista. Se sijaitsee Latinalaiskorttelissa, 5. arrondissementin alueella, vain kivenheiton päässä Seinen etelärannasta. Paikalla on ollut kirkko 500-luvulta alkaen.Paroisse Saint-Julien-le-Pauvre Parisinfo. Viitattu 14.4.2016. Normannit tuhosivat ensimmäisen kirkon hävitysretkellään vuonna 886, mutta se rakennettiin uudelleen 900-luvulla.L'église Saint Julien le Pauvre Paris1900. Viitattu 13.4.2016. Nykyinen kirkko rakennettiin noin vuosina 1165–1220, mikä tekee siitä yhden Pariisin vanhimmista kirkoista. Läheisen Sorbonnen yliopiston viralliset kokoukset pidettiin keskiajalla Saint-Julien-le-Pauvren tiloissa. Opiskelijoiden aiheutettua vahinkoja Pariisin parlamentti kielsi vuonna 1524 yliopistolaisten kokoontumiset kirkossa.Kaupunkikirjat: Pariisi (suom. Ilkka Rekiaro), s. 152. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. Vuodesta 1655 aina Ranskan vallankumoukseen saakka kirkko oli Hôtel-Dieu-sairaalan käytössä. Se palautettiin kirkoksi vuonna 1826. Vuodesta 1889 kirkko on kuulunut kreikkalaiskatoliselle melkiittien lahkolle. Kirkon bysanttilaistyylinen ikonostaasi on vuodelta 1900. Ei ole varmaa, kehen Julianus (Julien) -nimiseen pyhimykseen kirkon nimi on alun perin viitannut. Kirkon luona on säilynyt katukiveystä roomalaisaikaisesta maantiestä. ==Lähteet== ==Aiheesta muualla== *Seurakunnan kotisivu Luokka:Pariisin kirkot
Pariisin suurmoskeija

thumb|275px|Moskeijakompleksia, vasemmalla minareetti. thumb|Moskeijan sisäpiha. Pariisin suurmoskeija () on moskeija Pariisin 5. arrondissementissa, aivan kasvitieteellisen puutarhan länsipuolella, osoitteessa 39 rue Geoffroy- Saint-Hilaire. Moskeijan suunnittelivat ranskalaiset arkkitehdit Charles Heubès, Robert Fournez ja Maurice Mantout. Se rakennettiin vuosina 1922–1926.Martina Padberg: Taide & Arkkitehtuuri: Pariisi (suom. Tapani Kilpeläinen), s. 416. Tandem Verlag (h. f. ullmann) 2007. Alkuteos Kunst & Architektur Paris. Ranskan valtio tuki moskeijan rakentamista kunnianosoituksena ensimmäisen maailmansodan aikana Ranskan armeijassa taistelleille muslimisotilaille. Kustannuksiin osallistuivat myös useat Ranskan islamilaiset siirtomaat Afrikassa ja Aasiassa.La Grande Mosquée Paris1900. Viitattu 14.4.2016. Moskeijan arkkitehtuuri edustaa espanjalais- maurilaista tyyliä, joka erottuu Pariisin katukuvasta. Rakennuskompleksiin kuuluu rukoussalin ohella koraanikoulu ja islamilaisen uskontotieteen instituutti. Sen yhteydessä on myös Pariisin suurimaamin virka-asunto. Moskeijan minareetti on 33 metriä korkea.Kaupunkikirjat: Pariisi (suom. Ilkka Rekiaro), s. 166–167. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. ==Lähteet== ==Aiheesta muualla== *Moskeijan kotisivu Luokka:Pariisin rakennukset ja rakennelmat Luokka:Moskeijat Luokka:Uskonnolliset rakennukset Ranskassa
Xpress 3200

Xpress 3200 on ATI Technologiesin valmistama emolevyn piirisarja. Piirisarja julkaistiin vuonna 2006. Piirisarja tukee AMD:n Athlon 64 ja Sempron suorittimia. Intelin suorittimista piirisarja tukee Pentium 4 ja D mallien suorittimia sekä 1066 mhz väylätaajuudella toimivia Core 2 -sarjan suorittimia. Piirisarjaa käytettiin Socket 754, Socket 939 ja Socket 775 -suoritinkannoissa. Piirisarjan koodinimi oli Manta. Luokka:ATI Technologies Luokka:Piirisarjat Luokka:Vuoden 2006 tekniikka
LGA 1156

LGA 1156 on Intelin valmistama suoritinkanta kolmannen sukupolven core suorittimille. Suoritinkannassa on 1156 kontaktipinniä. Suurimpana muutoksena edeltävään LGA 775-suoritinkantaan on eteläsillan integroiminen suorittimeen, jolloin emolevyltä kyettiin jättämään yksi piiri pois. Kanta tuki kahta muistikanavaa ja suurin tuettu muistin kellotaajuus riippui käytettävästä suorittimesta. Intel lopetti kannan tukemisen vuonna 2012, kun tilalle tuli LGA 1155. Luokka:Suoritinkannat
Basam Books

Basam Books on vuonna 2016 perustettu riippumaton helsinkiläinen yleiskustantamo. Kustantamo on keskittynyt hyvinvointi- ja työelämäkirjallisuuden, kaunokirjallisten klassikoiden sekä runouden kustantamiseen. Yrityksen perustaja ja kustantaja on Batu Samaletdin, joka perusti samannimisen kustantamon alun perin vuonna 1993. Vanha Basam Books toimii nykyään nimellä Viisas Elämä. Kustantamon toimitusjohtaja on Jarkko Mali, joka on aiemmin toiminut muun muassa Akateemisen Kirjakaupan kirjojen sisäänostajana ja Basam Booksin myyntipäällikkönä. Basam Books Oy on Suomen Kustannusyhdistyksen jäsen. == Lähteet == == Aiheesta muualla == * Basam Books Oy:n verkkosivut Luokka:Suomalaiset kirjankustantamot
Sähköinen toimeksiantosopimus

Sähköinen toimeksiantosopimus on irtaimen tai kiinteän omaisuuden myynnissä käytetty sopimus, joka on tehty internetissä. Voimassa oleva lainsäädäntö 5§ mahdollistaa nykyisin sähköisen sopimisen mikäli sopimus täyttää asiakkaan vahvan tunnistamisen kriteerit ja järjestelmä tai tekotapa on sellainen, että sopimusta ei voi yksipuolisesti muuttaa. Sähköistä sopimusta hyödyntävät nykyisin esimerkiksi kiinteistönvälittäjät Välityssopimus kiinteistöjen ja huoneistojen myyntisopimuksissa. Sähköistä sopimisen avulla myönnetään nykyisin myös esimerkiksi pankkilainat. Samoin kiinteistönkauppa on mahdollista sopia suoraan osapuolten välillä maanmittauslaitoksen järjestelmessä siten että kaupan osapuolet kirjautuvat omilla pankkitunnuksillaan ja tekevät sähköisen tunnistautumisen avulla oman allekirjoituksen luovutuskirjaan. Sähköinen toimeksiantosopimus ja sopiminen ovat korvanneet perinteisen paperisen allekirjoittamisen. == Lähteet == *http://www.finlex.fi/fi/laki/ajantasa/2000/20001074?search[type]=pika&search;[pika]=v%C3%A4litysliike *http://www.minilex.fi/a/s%C3%A4hk%C3%B6inen-sopimus-on-mahdollista- allekirjoittaa-s%C3%A4hk%C3%B6isesti *https://www.kotilinkki.fi/ *http://www.nordea.fi/henkiloasiakkaat/lainat/asuminen/asuntolaina.html Luokka:Esineoikeus
Betteridgen laki

Betteridgen laki on brittiläisen journalistin Ian Betteridgen mukaan nimetty periaate, jonka mukaan ”kysymysmerkkiin päättyvään otsikkoon vastaus on poikkeuksetta ei”. Archive.org Betteridgen laki on luonteeltaan lähinnä leikillinen, eikä sitä ole tarkoitettu kirjaimellisesti otettavaksi. Ian Betteridgen mukaan journalistit käyttävät kysymysmerkkiä ennen kaikkea tyhjänpäiväisten, vailla todellista asiasisältöä olevien artikkelien otsikointiin. Laki ei luonnollisesti päde otsikoihin, joiden kysymyksiin ei voi vastata myönteisesti eikä kielteisesti, kuten "Miksi Suomeen ei investoida?" Betteridgen laki on yksi lukuisista henkilöltä nimensä saaneista lentävistä lauseista, joista kuuluisin lienee Murphyn laki. ==Lähteet== ==Aiheesta muualla== *Ian Betteridgen internet-sivu *Techcrunchin artikkeli aiheenaan Last.fm ja RIAA *The Complete Edition of Murphy's Laws: Journalistic Principle: If a headline ends in a question mark, the answer is no. *Meatrobot.org.uk Luokka:Lentävät lauseet Luokka:Periaatteet Luokka:Journalismi
Eeva Kantanen

Eeva Inkeri Saanila (o.s. Kantanen; 5. marraskuuta 1929 Mikkelin mlk – 31. elokuuta 2011)Kuolinilmoitus, Näyttelijä Eeva Inkeri Saanila, Etelä-Suomen Sanomat, 2011, No 255, sivu 12, julkaistu 18.9.2011 oli suomalainen näyttelijä. Suurimman osan urastaan hän teki Turun kaupunginteatterissa. ==Ura== Eeva Kantasen vanhemmat olivat maanviljelijä Adam Kantanen ja Martta Savenius. Hän aloitti ammattiuransa kiinnityksellä Varkauden Työväen Teatteriin 1954–1955, jonka jälkeen hän oli kiinnitettynä Jyväskylän Työväen Teatteriin 1955–1957. Vuodesta 1957 vuoteen 1963 Kantanen näytteli Lahden Työväen Teatterin riveissä. Hänen pitkä kiinnityksensä Turun kaupunginteatteriin alkoi 1963. Kantasen näyttämötehtäviä olivat muun muassa nimirooli Hella Wuolijoen Juurakon Huldassa ja Ulriikan rooli Mika Waltarin komediassa Gabriel, tule takaisin. Väinö Linnan tekstiin perustuvassa näytelmässä Täällä Pohjantähden alla Kantanen tulkitsi kirkkoherran rouvan, Ellen Salpakarin roolin. Kantasen muita rooleja olivat esimerkiksi: *Leni (Altonan vangit) *Martta (Amerikan morsian) *Rouva Elvstedt (Hedda Gabler) *Polina (Lokki) *Lahja (Lupa sanoa) *Vieno (Maailman laidalla) *Hanna (Ne vahvimmat miehet) *Catherine (Perijätär) *Rouva Tubéreuse (Rakkauden painajainen) *Äiti (Ruoho) Kantasen näyttämötehtävistä mainittakoon myös Hämeen tytön osa Kalle Holmbergin ohjaamassa Seitsemässä veljeksessä, joka oli Turun kaupunginteatterin kultakauden menestynein produktio. ==Filmografia== ===Televisiotuotannot=== *Seitsemän veljestä (1976) *Perintö (1989) ==Lähteet== *Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965 *Suomen teatterit ja teatterintekijät - Yhteisö- ja henkilöhakemistö, toim. Martin, Timo; Niemi, Pertti; Tainio, Ilona, Kustannusosakeyhtiö Tammi, Helsinki 1974, ISBN 951-30-2505-5 *Suomen teatterit ja teatterintekijät 1983, toim. Tainio, Ilona, Kustannusosakeyhtiö Tammi, Helsinki 1983, ISBN 951-30-5727-5 ===Viitteet=== Luokka:Suomalaiset näyttelijät Luokka:Vuonna 1929 syntyneet Luokka:Vuonna 2011 kuolleet
The Sarah Jane Adventures

The Sarah Jane Adventures on brittiläinen tieteissarja, jonka on luonut Russell T Davies. Sarja on nuoremmalle yleisölle suunnattu Doctor Who -sarjan spin-off. Sarja kertoo tutkivasta journalistista Sarah Jane Smithista, jolla oli nuorena monia seikkailuja ajassa ja avaruudessa, ja hänen nuorista kumppaneistaan. The Sarah Jane Adventures alkoi tunnin mittaisella erikoisjaksolla BBC One -kanavalla 1. tammikuuta 2007 ja sarjaa esitettiin vuoteen 2011 saakka. ==Tuotanto== Elisabeth Sladenin esittämä Sarah Jane Smith oli Tohtorin kumppanina Doctor Whossa vuodesta 1973 vuoteen 1976. Hahmo seikkaili sekä kolmannen Tohtorin (Jon Pertwee) sekä neljännen Tohtorin (Tom Baker) kanssa. Vuonna 2006 Sarah Jane esiintyi jaksossa "Luokkakokous" kymmenennen Tohtorin (David Tennant) kanssa. Jakso otettiin hyvin vastaan ja tuottaja Russell T Davies otti sen jälkeen yhteyttä Elisabeth Sladeniin keskustellakseen hänen hahmonsa omasta sarjasta. ==Rooleissa== ==Vastaanotto== Sarja on saanut hyvän vastaanoton kriitikoilta ja yleisöltä ja muun muassa lasten Bafta-ehdokkuuden. ==Lähteet== Luokka:2000-vuosikymmenen brittiläiset televisiosarjat Luokka:2000-vuosikymmenen scifi-sarjat Luokka:2010-luvun brittiläiset televisiosarjat Luokka:2010-luvun scifi-sarjat Luokka:Doctor Who
Hän on Sysmästä

Hän on Sysmästä on Minna Canthin yksinäytöksinen huvinäytelmä vuodelta 1893. Canth kirjoitti näytelmän Kuopion Suomalaisen Yhteiskoulun kannatusyhdistyksen hyväksi. Sen ensiesitys oli Kuopiossa Suomalaisen seuran vuosijuhlassa vuonna 1893. Näytelmän käsikirjoitus on tallennettuna Suomalaisen Kirjallisuuden Seuran kirjallisuusarkiston Minna Canthin arkistoon, jonne Suomen Kansallisteatteri lahjoitti sen 24. toukokuuta 2011. ==Lähteet== ==Aiheesta muualla== *Hän on Sysmästä -näytelmä Kansalliskirjaston klassikkokirjastossa (pdf) *Papin perhe; Hän on Sysmästä; Spiritistinen istunto, Project Runeberg * Luokka:Vuoden 1893 kirjat Luokka:Minna Canthin näytelmät
Ken Griffey, Jr.

George Kenneth ”Ken ”Griffey, Jr. (s. 21. marraskuuta 1969 Donora, Pennsylvania) on yhdysvaltalainen entinen baseballpelaaja. 22 kautta MLB- liigassa pelannut Griffey on yksi harvoista neljällä eri vuosikymmenellä pelanneista. Parhaiten hänet muistetaan Seattle Marinersista, jonka riveissä Griffey pelasi ensin vuosina 1989–1999 ja vielä uudelleen 2009–2010. Urallaan 630 kunnaria lyönyt Griffey oli yksi aikakautensa kovimmista lyöjistä, ja kaikkien aikojen listalla kuudennella sijalla. 13 kertaa tähdistöottelussa pelannut Griffey valittiin kaudella 1997 American Leaguen arvokkaimmaksi pelaajaksi. Griffey valittiin vuonna 2016 Baseball Hall of Fameen ennätyksellisen suurella äänimäärällä. ==Muuta== Griffeyn isä Ken Griffey, Sr. pelasi MLB:ssä vuosina 1973–1991. Isä ja poika pelasivat yhdessä Marinersissa kausilla 1990 ja 1991. Griffey Jr. vieraili myös Simpsonit-televisiosarjan softball-teemaisessa jaksossa "Homer at the Bat", jossa esitti itseään. ==Lähteet== == Aiheesta muualla == Luokka:Yhdysvaltalaiset baseballpelaajat Luokka:Vuonna 1969 syntyneet Luokka:Elävät henkilöt
Choo Shin-soo

Choo Shin-soo (hangul 추신수, hanja 秋信守; s. 13. heinäkuuta 1982 Busan) on eteläkorealainen baseballpelaaja. Hän on vuodesta 2014 lähtien pelannut MLB- liigan Texas Rangersin riveissä. Pelipaikaltaan Choo on oikea koppari. Choo teki vapaana pelaajana Rangersin kanssa joulukuussa 2013 seitsenvuotisen sopimuksen, arvoltaan 130 miljoonaa dollaria. ==Lähteet== Luokka:Eteläkorealaiset baseballpelaajat Luokka:Vuonna 1982 syntyneet Luokka:Elävät henkilöt
Joey Votto

Joseph Daniel ”Joey” Votto (s. 10. syyskuuta 1983 Toronto, Ontario) on kanadalainen baseballpelaaja. Hän on vuodesta 2007 lähtien edustanut MLB- liigassa pelaavaa Cincinnati Redsiä. Pelipaikaltaan Votto on ykkösvahti. Votto valittiin kaudella 2010 National Leaguen arvokkaimmaksi pelaajaksi. Samana vuonna hänet palkittiin Lou Marsh Trophyllä Kanadan vuoden urheilijana. ==Lähteet== == Aiheesta muualla == Luokka:Kanadalaiset baseballpelaajat Luokka:Vuonna 1983 syntyneet Luokka:Elävät henkilöt
Andy Parker (rumpali)

Andrew Maynard 'Andy' Parker (s. 21. maaliskuuta 1952)on brittiläinen rumpali, joka tunnetaan parhaiten brittiläisen hard rock -yhtye UFOn rumpalina. Andy Parker perusti UFOn vuonna 1969 yhdessä solisti Phil Moggin, basisti Pete Wayn ja kitaristi Mick Boltonin kanssa. Parker onkin nykyisen UFOn kokoonpanon toinen alkuperäisjäsen solisti Moggin ohella. Vaikka Parker onkin nykyään toinen yhtyeessä mukana olevista perustajajäsenistä, hän oli poissa yhtyeestä vuosina 1984-1987, 1990-1992 sekä 1996-2004. Andy Parkerin tytär Lindsay Parker (s. 1980) on näyttelijä. == Lähteet == == Aiheesta muualla == * Andy Parkerin viralliset kotisivut (engl.) Luokka:Brittiläiset rumpalit Luokka:Vuonna 1952 syntyneet Luokka:Elävät henkilöt
Greg Halman

Gregory Anthony ”Greg” Halman (s. 26. elokuuta 1987 Haarlem – k. 21. marraskuuta 2011 Rotterdam) oli alankomaalainen baseballpelaaja. Halman pelasi MLB-liigan Seattle Marinersissa 2010 ja 2011 yhteensä 44 ottelua. Hänen pelipaikkansa oli koppari. Halman puukotettiin kuoliaaksi 21. marraskuuta 2011 Rotterdamissa. Syylliseksi osoittautui hänen veljensä Jason Halman, joka viranomaisten mukaan oli toiminut psykoosissa. ==Lähteet== == Aiheesta muualla == Luokka:Alankomaalaiset baseballpelaajat Luokka:Alankomaalaiset henkirikosten uhrit Luokka:Vuonna 1987 syntyneet Luokka:Vuonna 2011 kuolleet
Hennamari Stockås

Hennamari Stockås (os. Koistinen) on suomalainen entinen juniori- ja nuorten maajoukkueen kouluratsastaja. Aktiivivuosinaan hän voitti muun muassa joukkue PM-hopeaa sekä hallimestaruushopeaa.Nuorten koulun joukkuevoitto Tanskaan, Suomi otti hopeaa. SRL 2007 (Web Archive). http://www.sukuposti.net/tapahtuma/nayta/tapahtuma/45887 Koistinen saavutti aktiivivuosinaan myös muita sijoituksia ja voittoja kansallisen tason kilpailuissa.Aluemestaruudet ratkottiin Sorsasalossa 10.- 11.9.2005. Neulamäki. (Web Archive). Kouluratsastuksen SM, nuoret ratsastajat, Lappeenranta 27.-28.7.2007. (Web Archive). Kisahevosena Koistisella oli tanskalainen puoliverinen ruuna Mr. Don Hill. Mr Don Hill. Sukuposti.net (Web Archive). Stockås on koulutukseltaan tradenomi. Hän on Ratsastuskeskus ILO Oy:n perustaja ja toimii ratsastuksenopettajana sekä yrittäjänä Kuopiossa. http://www.ratsastuskeskusilo.fi == Lähteet == == Aiheesta muualla == * Ratsastuskeskus ILOn kotisivut Luokka:Suomalaiset kouluratsastajat Luokka:Suomalaiset esteratsastajat Luokka:Elävät henkilöt Luokka:Syntymävuosi puuttuu
Power

Power on Norjasta lähtöisin oleva kodinkoneketju, joka on osa Power International AS -konsernia. Konsernin pääomistajia ovat Awilhelmsen AS ja Dolphin Invest AS -yhtiöt, joiden takana ovat varustamostaan tunnettu Wilhelmsenin perhe ja vähittäiskauppias Øivind Tidemandsen. Tidemandsen vaikutti (Suomessa Gigantti-ketjusta tunnetussa) Elkjøp-konsernissa vuosina 1980–2000, mutta irtaantui sittemmin yhtiöstä. Nykyään Tidemandsen on mukana muun muassa perustamassaan XXL-urheiluvälineketjussa. Power avasi ensimmäisen myymälänsä Suomessa maanantaina 9. toukokuuta 2016 Vantaan Tammistoon. Myymälässä käytetään digitaalisia hintalappuja, jotka päivittyvät verkkokaupan hinnoin neljä kertaa päivässä. Powerin toinen myymälä avattiin 15. toukokuuta 2016 Tampereen Kalevan Prismakeskukseen. Power on osa samaa konsernia kuin Expert-kauppaketju ja Expert ASA Oy:n toiminimi muuttui 9. kesäkuuta 2016 Power Finland Oy:ksi. Vuoden 2016 aikana suurin osa Expert-myymälöistä muutettiin Powereiksi, ja Expert-nimellä jatkoivat kauppiasvetoiset liikkeet. Yhtiö kuuluu pohjoismaiseen Power International AS -konserniin, joka on rekisteröity Norjaan. Norjassa Power-ketjulla on 120 myymälää, Tanskassa 25 ja Suomessa 42. Yhtiöön kuuluu myös Ruotsin Skillingarydissa sijaitseva keskusvarasto ja verkkokauppa. Konsernin yhteenlaskettu liikevaihto oli vuonna 2016 noin 900 miljoonaa euroa. == Myymälät == *Espoo **Laajalahti **Sello **Suomenoja Power+ * Helsinki **Itis **Stockmann * Hämeenlinna * Hyvinkää * Imatra * Joensuu * Jyväskylä **Seppä * Järvenpää * Kankaanpää * Kauhava * Kemi * Kokkola * Kotka * Kuopio * Kouvola Power+ * Lahti * Lappeenranta * Lempäälä **Ideapark * Lohja * Mikkeli * Oulu **Kaakkuri ** Limingantulli * Pietarsaari * Pori * Porvoo * Raisio * Rauma * Riihimäki * Rovaniemi * Sastamala * Seinäjoki **Ideapark * Tampere ** Kaleva **Lielahti * Turku **Skanssi * Uusikaupunki * Vaasa * Vantaa **Tammisto Power+ * Äänekoski Yhteensä 42 myymälää (kesäkuu 2023) Power+ tarkoittaa samaa asiaa kuin Gigantti ketjun Megastore. == Lähteet == == Aiheesta muualla == * Powerin kotisivut Luokka:Kodintekniikkakaupat Luokka:Norjalaiset yritykset
Tori Kelly

Victoria Loren ”Tori” Kelly (s. 14. joulukuuta 1992 Wildomar, Kalifornia) on yhdysvaltalainen laulaja-lauluntekijä, joka tuli alkujaan tunnetuksi YouTube- videoidensa kautta sekä American Idolista, johon hän osallistui 16-vuotiaana. Karsiuduttuaan kilpailusta Kelly alkoi tehdä omaa musiikkia ja solmi levytyssopimuksen Capitol Recordsin kanssa vuonna 2013. Hänen debyyttialbuminsa Unbreakable Smile julkaistiin kesäkuussa 2015 ja sen johtosingle "Nobody Love" nousi listahitiksi Yhdysvalloissa. Vuonna 2015 Kelly oli Grammy-ehdokkaana kategoriassa "Paras uusi artisti". == Varhaisvaiheet == Kellyn isä on jamaikalais-puertoricolainen ja äiti taas irlantilaista ja saksalaista syntyperää. Hän on ollut musikaalinen pienestä saakka ja osallistui lapsena laulukilpailuihin Star Search ja America's Most Talented Kid. Kellylle tarjottiin ensimmäistä levytyssopimusta jo 12-vuotiaana. 14-vuotiaana Kelly alkoi saada mediasuosiota YouTubessa, kun hän lauloi itse kuvaamillaan videoilla eri artistien cover-kappaleita. Vuonna 2010 hän osallistui American Idoliin ja pääsi koelauluista läpi, mutta karsiutui pääsemättä 24 parhaan joukkoon. == Ura == Kelly on kirjoittanut omaa musiikkiaan siitä saakka, kun putosi American Idolista. Hän julkaisi vuonna 2012 ensimmäisen EP-levynsä nimellä Handmade Songs by Tori Kelly. Levy sisälsi kuusi Kellyn itse kirjoittamaa ja äänittämää kappaletta. EP julkaistiin iTunesissa ja se pääsi kymmenen parhaan pop-albumin joukkoon. Vuonna 2013 Kelly julkaisi hyväntekeväisyyssinglen "Fill a Heart" ja järjesti sen johdosta myös hyväntekeväisyyskiertueen. Kelly julkaisi vuonna 2013 toisen EP-levynsä Foreword ja virallisen debyyttialbuminsa Unbreakable Smile vuonna 2015. Lisäksi hän lauloi kappaleen "Silent" elokuvan The Giver soundtrackille. ==Diskografia== * Handmade Songs by Tori Kelly (2012) * Foreword (2013) * Unbreakable Smile (2015) * Hiding Place (2018) * Inspired by True Events (2019) == Lähteet == Luokka:Yhdysvaltalaiset laulajat Luokka:Vuonna 1992 syntyneet Luokka:Elävät henkilöt
Seurakuntamestari

Seurakuntamestari on suntio, jolla on usein esimiesasema organisaatiossa tai laaja vastuualue seurakunnan toiminnassa. Seurakuntamestarin töihin sisältyy usein suntion työt jumalanpalveluksissa ja kirkollisissa toimituksissa sekä vaihtelevasti seurakunnittain, vahtimestarin, kiinteistönhoitajan, siivoojan, seurakuntapuutarhurin, hautausmaanhoitajan ja haudankaivajan töitä. Joissakin tapauksissa seurakuntamestari saattaa hoitaa virassaan kaikkia näitä tehtäviä. == Lähteet == * Aamenesta öylättiin, Evankelis-luterilaisen kirkon sanasto, Suntio * Ammatit ja koulutus, Suntio Evl.fi Luokka:Uskonnolliset ammatit Luokka:Kirkolliset virat Luokka:Suomen evankelis-luterilaisen kirkon tehtävät ja arvot
Eko (Sastamala)

Eko on kylä Sastamalan kunnassa Pirkanmaalla. Se sijaitsee Rautaveden etelärannalla Evonlahden kupeessa. Paikallisella murteella Eko taipuu yleensä muotoon Evon kylä. Eko sijaitsee Stormin länsipuolella. Kylän läpi virtaa Evonlahteen laskeva Ekojoki. Kylään kuuluu myös Ekosaari, joka on valtaosin suojeltu. Varhaisin maininta Ekosta on vuodelta 1426. Vuonna 1540 kylässä oli kaksitoista tilaa, ja vuonna 1769 kolmetoista. Alkuperäinen kylätontti ja nykyinen kyläkeskittymä sijaitsevat Ekojoen pohjoispuolella. ==Lähteet== Luokka:Tyrvään kylät